Publication: Magyar Közlöny
Issue: MK-1999-21 (Year: 1999, Number: 21)
Era: 1990-2004
Section: szóló 1988. évi XXIV. törvény és az azokat a Megállapodás
Paragraph Index: 1121

2. E Cikk alkalmazásában a „kamat” kifejezés mindenfajta követelésből származó jövedelmet jelent, akár van jelzáloggal biztosítva, akár nem, és akár ad jogot az adós nyereségéből való részesedésre, akár nem, és magában foglalja különösen az állami értékpapírokból származó jövedelmet, a kötvényekből és az adósságlevelekből származó jövedelmet, beleértve az ilyen értékpapírokhoz, kötvényekhez vagy adósságlevelekhez kapcsolódó prémiumokat és díjakat, valamint minden pénzkölcsönzésből származó jövedelemhez hasonló egyéb jövedelmet annak az Államnak a jogszabályai szerint, amelyben a jövedelem keletkezik, de nem foglalja magában azokat a jövedelmeket, amelyeket a 10. Cikk osztalékként kezel. E Cikk alkalmazásában a késedelmes fizetés utáni bírságok nem tekintendők kamatnak.

Source: https://magyarkozlony.hu/hivatalos-lapok/e290506a1c1d9e98e6c3e5c0ded103fe91610196/dokumentumok/babc89bb42685013020d33bbcf2b658a35ab80b5/letoltes